***Հաշվետվություն***

***Թբիլիսիում կայացած էկոհայրենագիտական նախագծերի***

Մարտի 25-30 Թբիլիսիում Էկոհայրենագիտական ակումբը ներկայացավ ութ սովորողով:

Ներկայանալու էինք «Ոսկուց էլ թանկ է կյանքի աղբյուր է» թեմայով դասին:
Մինչև Թբիլիսի մեկնելը, շուրջ մեկ ամիս, ակումբի գրեթե բոլոր սովորողները մասնկացեցին նյութերի ստեղծմանը` սոցհարցումներ, հանդիպում Երևանջուր ընկերության աշխատակցի հետ, այցելություն Արմենիան մոլիբդեն: Նյութերը հավաքելուց հետո իրականցվեց [առցանց դաս-քննարկում](http://eco-hay.blogspot.com/2013/03/blog-post_10.html), որտեղ ամփոփեցինք սովորածը,հասկացանք ինչ խնդիրներ ենք դրել մեր առջև և ինչքանով ենք այն լուծել: Ըստ Թբիլիսիի 98 դպրոցի հրավերի, մեր սովորողները պետք է ներկայացնեին Երևանի ջրի հիմնախնդիրները, և լուծման ուղիները կենցաղում ջուրը խնայելու համար(մեր աշխատանքները ցուցադրելու համար ունեինք 10 - 15րոպե ժամանակ), իսկ իրենք, որպես ընդունող կողմ ավելի մանրամասն ներկայացնելու էին Վրաստանի ջրային ռեսուրսները և ընդհանրապես ջուր հասկացությունը:

Մարտի 26-ին կայացավ [«Ոսկուց էլ թանկ է կյանքի աղբյուր է» թեմայով դասը](http://mskh.am/am/28977): Էկո ակումբի սովորողները ցուցադրեցին պատրաստած ֆիլմերը`[«Ջուր»](http://eco-hay.blogspot.com/2013/03/blog-post_23.html), [«Ջրի խնայողությունը կենցաղում»](http://www.youtube.com/watch?v=5sfvoxRgQ2U) և [ցուցադրությունը](http://www.slideshare.net/asatryanmarta/cxali-17979692) (դասի կազմակերպիչները առավոտյան մեզ անակնկալի բերեցին` ասելով թե ուզում են,որ անպայման մենք Սևանա լճի մասին էլ ինչ որ բան ներկայացնենք, ու մենք ստիպված եղանք տեղում պատրաստել փոքրիկ ֆիլմ բայց, ցավոք ժամանակի սղության պատճառով [ֆիլմը](http://www.youtube.com/watch?v=87OvN7A9CB4) ռուսերեն էր),բոլոր նյութերը նախապատրասել էինք ներկայացնել վրացերեն լեզվով, սակայն, այսեղ ևս մեզ « անակնկալ» էր սպասվում, ասացին ներկայացնել ռուսերեն, որը այդքն էլ մեր սրտով չեր:

Փորձեմ գնահատել դասի ընթացքը. Թբիլիսիի սովորողները շատ ծավալուն աշխատանք էին կատարել,կար շատ տեղեկություն, սակայն, իմ կարծիքով այդպիսի դասեը պետք է լինեն ավելի շատ տեսական, քանի որ 10-15 րոպեանոց զեկույցներ լսելը բավականին հոգնեցնող է:

Էկոլոգիական նախագիծը դասով չավարտվեց: Մենք կատարեցինք հայրենագիտական ճամփորդություններ

1. Կուս տբա` Կրիայի լիճ, դա Թբիլիսիի երեք արհեստական լճերից մեկն էր: Սովորողները այն համեմատեցին Երևանյան լճի հետ: Կրիայի լիճը շատ հետաքրքիր հանգստի գոտի էր, կանաչապատ, խոտածածկ, ի տարբերություն Երևանյան լճի և նրա հարակից տարածքների: Ու այստեղ կրկին հարց առաջացավ` ինչո՞ւ (մարտի 26-ին, ժամը 16:30 – 20:00):
2. Եղանք Բուսաբանական այգում: Կրկին հակադրություններ. Հսկայական տարածք, լեցուն բազմատեսակ բուսականությամբ, կրկին հանգստի,էկոտուրզիմի վայր: (Մարտի 28-ին, ժամը 11:30 –14:30):
3. Խոջիվանքի պանթեոն. այցելեցինք մեր մեծանուն հայերի շիրիմներին
4. Սամեբա եկեղեցում, ծանոթացանք վրաց մշակույթին
5. Մծխեթի քաղաք` Վրաստանի նախկին մայրաքաղաք. հնի պահպանությունը նորի համադրումը, հիացրեց մեզ: Միթե՞ վրացիները իրենց երկիրը ավելի շատ են սիրում քան մենք:Սա մեզ մտածելու և աշխատելու տեղիք տվեց (մարտի 28-ին, ժամը 14:30–22:00):
6. Զբոսանք Թբիլիսիում
7. Եղանք Ազգային գրադարանում,լսեցինք գրադարանի ստեղծման պատմությունը, ծանոթացանք մասնաշենքերին, վրաց մշակույթին:
8. Հայրտուն և Սուրբ Գևորգ եկեղեցի

Հ.Գ. Նշված բոլոր վայրերի մասին սովորողները կպատմեն կայքում

***Ամփոփելով էկոհայրենագիտական նախագծերի իրականացումը, կարող եմ ասել, որ այն բավականին արդյունավետ էր.***

* Սովորողները համախմբվեցին և ցուցադրեցին բավականին հետաքրքիր աշխատանքներ դասի ժամանակ
* Բոլոր զբոսանքների ընթացքում նրանք համեմատում ու հակադրում էին Թբիլիսին Երևանի հետ, այգիները, փողոցները, մաքուր ու աղտոտված վայրերը
* Էկոտուր ամենամյա երրորդ բաց ստուգատեսին կունենաք Թբիլիսիից չորս թիմ, որոնք մեծ սիրով ցանկություն հայտնեցին մասնակցել
* Ազգային գրադարանի հետ կունենանք համագործակցություն`վրացերենեի խորացված ուսուցման խմբի հետ ստեղծելու ենք վրաց- էկոլոգիական էլեկտրոնային բառարան, որի շնորհանդեսը կկատարվի Թբիլիսիի Ազգային գրադարանում(բառարանի միտքը մեզ հուշեց Սուրեն Պարսյանը,երբ մենք մեր սովորած էկոլոգիական բառերն ասում էինք վրացերենով )
* Կարևորում եմ նաև այն, որ ապրիլի 25-ին կայանալիք էկոտուրին, մեր սովորողները նախապատրաստվում են հյուրընկալել վրաց ընկերներին իրենց ընտանիքներում

***Մարթա Ասատրյան***